CELEX: C2005/143/36
Language: el
Date: 2005-06-11 00:00:00
Title: Υπόθεση C-146/05: Αίτηση εκδόσεως προδικαστικής αποφάσεως που υπέβαλε με διάταξη της 10ης Φεβρουαρίου 2005 το Bundesfinanzhof στο πλαίσιο της υποθέσεως Albert Collée κατά Finanzamt Limburg an der Lahn

11.6.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 143/25
            
         Αίτηση εκδόσεως προδικαστικής αποφάσεως που υπέβαλε με διάταξη της 10ης Φεβρουαρίου 2005 το Bundesfinanzhof στο πλαίσιο της υποθέσεως Albert Collée κατά Finanzamt Limburg an der Lahn
   (Υπόθεση C-146/05)
   (2005/C 143/36)
   Γλώσσα διαδικασίας: η γερμανική
   Με διάταξη της 10ης Φεβρουαρίου 2005, η οποία περιήλθε στη Γραμματεία του Δικαστηρίου των Ευρωπαϊκών Κοινοτήτων την 1η Απριλίου 2005, το Bundesfinanzhof, στο πλαίσιο της διαφοράς μεταξύ Albert Collée και Finanzamt Limburg an der Lahn, που εκκρεμεί ενώπιόν του, ζητεί από το Δικαστήριο των Ευρωπαϊκών Κοινοτήτων την έκδοση προδικαστικής αποφάσεως επί των εξής ερωτημάτων:
   
               1)
            
            
               Μπορούν οι δημοσιονομικές υπηρεσίες να μην απαλλάξουν από τον φόρο μία ενδοκοινοτική παράδοση, η οποία έχει αναμφισβήτητα πραγματοποιηθεί, με το αιτιολογικό και μόνον ότι ο υποκείμενος στον φόρο δεν προσκόμισε εμπροθέσμως τα απαιτούμενα για την απόδειξή της λογιστικά στοιχεία;
            
         
               2)
            
            
               Ασκεί επιρροή επί της απαντήσεως στο ανωτέρω ερώτημα το γεγονός ότι αρχικώς ο υποκείμενος στον φόρο απέκρυψε σκοπίμως την ύπαρξη ενδοκοινοτικής παραδόσεως;